Diari Oficial de la Generalitat Valenciana


Sumari del DOGV 3519, del 17-06-1999 (1999/4254)

RESOLUCIÓ de 30 de març de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Na Jordana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4254


Data del document
:   30-03-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació
    * registre de documents

RESOLUCIÓ de 30 de març de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Na Jordana. [1999/M4254]
  
Vista la sol·licitud del dia 21 de desembre de 1998, que va entrar en el Registre de Fundacions de la Comunitat Valenciana, el dia 28, amb el número 73906, efectuada pel senyor Manuel Sanchis Ambrós, en representació de la Fundació Na Jordana, en què se sol·licitava la inscripció de dita entitat en el citat Registre, en base als següents
  
Antecedents de fet
  
Primer
  
Que segons l'escriptura de data 3 de desembre de 1998, i amb número de protocol 3434, autoritzada pel notari del Col·legi de València, el senyor Fernando Pérez Narbón, en aqueixa data va comparéixer l'entitat Associació Cultural Fallera Na Jordana, representada per Amparo Moreno Chover; així mateix van comparéixer les següents persones físiques: Enrique Ángeles Iborra; César Manuel Barona Sanchis; Pedro Borrego Galindo; Francisco Borrego Moreno; José Borrego Pitarch; Pedro Borrego Pitarch; Vicente Borrego Pitarch; Federico Corachán Lozano; José Vicente Llopis García; Ramón José Llorens Torro; Hernán Antonio Mir Serrano, i Julián Manuel Pastor Ferrer, per a constituir en aquest acte l'entitat denominada Fundació Na Jordana.
  
Observades pel Protectorat de Fundacions determinades carències per a la tramitació de l'expedient, aquestes van ser esmenades mitjançant l'aportació de la documentació pertinent, en data 9 de març de 1999, i amb número 13.411 de registre d'entrada.
  
Segon
  
D'acord amb l'article 6 dels seus Estatuts, la fundació té per objecte la creació i el manteniment d'un centre civicocultural al barri del Carme de la ciutat de València dedicat a potenciar, estudiar, defendre i promoure tot tipus d'activitats relacionades amb la tradició i cultura valenciana, i especialment amb la festa de les Falles, com a manifestació eminentment cultural, recreativa i festiva.
  
En compliment de dit objecte, la fundació potenciarà l'ús de la llengua valenciana en totes les activitats que duguen a terme, que entre altres podran ser:
  
- Organització de mostres i exposicions de tota índole: objectes artístics, indumentàries, publicacions històriques, fotografies, etcètera, relacionades amb el folklore i la tradició festiva valenciana, i especialment amb les Falles.
  
- Organització de seminaris, conferències, xarrades i col·loquis per a la divulgació de temes relacionats amb les festes valencianes, amb especial dedicació a la festa de les Falles, tenint en compte la selecció dels ponents per tal de mantindre una permanent atenció a la qualitat de les activitats realitzades per la Fundació.
  
- Organització i realització de festes al carrer de caràcter popular.
  
- Producció i realització de muntatges teatrals.
  
- Potenciació i organització d'activitats i concursos destinats a la recuperació i/o manteniment d'aspectes de la festa de les Falles de caràcter tradicional i que corren el perill de perdre's.
  
- Recuperació, estudi i arxiu de tot tipus de materials editats de tema faller: cinema, llibres, fotografia, etc., per tal de posar-ho a disposició dels estudiosos de la festa.
  
- Edició de publicacions relacionades amb temes festius i fonamentalment fallers, tenint en compte la selecció de col·laboradors i firmes, per tal de mantindre una permanent atenció a la qualitat d'aquestes.
  
Segons l'article 7 estatutari, seran potencials beneficiaris de la fundació els ciutadans espanyols i especialment els de la Comunitat Valenciana. La fundació atorgarà amb criteris d'imparcialitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a tal efecte.
  
Ningú no podrà al·legar davant la Fundació dret preferent a gaudir dels seus beneficis, ni imposar la seua atribució a persona o entitat determinada.
  
Tercer
  
La dotació de la fundació, conforme a l'escriptura de constitució, de data 3 de desembre de 1998, és de deu milions de pessetes (08.635.857 PTA), dels quals cinc milions de pessetes (5.000.000 PTA), són aportats en efectiu metàl·lic, per:
  
- L'Associació Cultural Fallera Na Jordana, que aportarà quatre milions quatre-centes mil pessetes (4.400.000 PTA).
  
- Enrique Ángeles Iborra; César Manuel Barona Sanchis; Pedro Borrego Galindo; Francisco Borrego Moreno; José Borrego Pitarch; Pedro Borrego Pitarch; Vicente Borrego Pitarch; Federico Corachán Lozano; José Vicente Llopis García; Ramón José Llorens Torro; Hernán Antonio Mir Serrano, i Julián Manuel Pastor Ferrer, aporten sis-centes mil pessetes (600.000 PTA), a raó de cinquanta mil pessetes (50.000 PTA) cadascú.
  
La realitat d'aquesta aportació dinerària s'acredita mitjançant un certificat de l'entitat de crèdit Caixa d'Estalvis i Pensions de Barcelona, La Caixa, incorporat en l'escriptura de constitució.
  
Així mateix, l'Associació Cultural Fallera Na Jordana, aporta el valor de la marca comercial número 217813 Na Jordana, registrada a l'oficina comercial de patents i marques, valorada en cinc milions de pessetes (5.000.000 PTA).
  
S'adjunta en l'escriptura de constitució un escrit del senyor Federico Cervera Devesa, com a economista, que garanteix els criteris seguits per a la valoració de dita marca.
  
Quart
  
D'acord amb allò que s'ha previst en l'atorgament quart de la Carta Fundacional, i el títol tercer dels estatuts fundacionals, el Patronat és l'òrgan de govern, representació i administració de la fundació, compost per un mínim de nou membres, i un màxim de 25, que seran patrons durant el període d'un any. Seran membres de fet del Patronat: l'Associació Cultural Fallera Na Jordana; els càrrecs directius existents en la junta directiva de l'Associació Cultural Fallera Na Jordana, i fins a quatre membres representants de l'assemblea d'honorables de la Fundació Na Jordana (persones que donen més de 500.000 PTA).
  
El Patronat inicial queda compost per les següents persones:
  
President: 1. Pedro Borrego Galindo, càrrec de la junta directiva de l'Associació Cultural Fallera Na Jordana.
  
Vicepresident: 2. Pedro Borrego Pitarch, càrrec de la junta directiva de l'Associació Cultural Fallera Na Jordana.
  
Tresorer patró: 3. Federico Corachán Lozano, càrrec de la junta directiva de l'Associació Cultural Fallera Na Jordana.
  
Secretari patró: 4. Julián Manuel Pastor Ferrer, càrrec de la junta directiva de l' Associació Cultural Fallera Na Jordana.
  
Vocals: 5. L'entitat Associació Cultural Fallera Na Jordana, representada per Amparo Moreno Chover; la resta de càrrecs de la junta directiva de l'Associació Cultural Fallera Na Jordana: 6. Enrique Ángeles Iborra; 7. César Manuel Barona Sanchis; 8. Francisco Borrego Moreno; 9. José Borrego Pitarch; 10. Vicente Borrego Pitarch; 11. José Vicente Llopis García; 12. Ramón José Llorens Torro, i 13. Hernán Antonio Mir Serrano.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de Fundació per a fins d'interés general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la Fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 3 de desembre de 1998, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la fundació pot ser reconeguda com a tal, tenint en compte el fi que persegueix segons l'article 6 dels seus Estatuts.
  
No obstant això, la frase que s'inclou en l'atorgament quart, de la carta fundacional, després de la designació dels càrrecs del Patronat, que textualment diu "...La totalitat dels patrons podran fer delegació dels seus càrrecs en les persones en qui legalment o estatutàriament corresponguen", contravé clarament allò que s'ha disposat en el punt 5, de l'article 13 de la Llei 30/1994, de 24 de novembre, que textualment exposa: "...El càrrec de patró, en cas de recaure en persona física, haurà d'exercir-se personalment.", i atés que el punt 2 de l'article 9, citat anteriorment, diu que tota disposició dels Estatuts de la fundació o "manifestació de la voluntat del fundador que siga contrària a la vigent Llei es tindrà per no posada", s'haurà d'aplicar literalment aquest últim precepte, i no donar per inclosa dita frase.
  
Cinqué
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol, tot això en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/94, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a Fundació la denominada Fundació Na Jordana, en el Registre de Fundacions de la Comunitat Valenciana amb el número 313(V) i classificar-la de caràcter cultural . El seu domicili radicarà a València, carrer de Salvador Giner, 10, baix.
  
Segon
  
Inscriure en el Registre de Fundacions de la Comunitat Valenciana, els Estatuts pels quals ha de regir-se la fundació, elevats a escriptura pública de data 3 de desembre de 1998, amb el número de protocol 3434, autoritzada pel notari del Col·legi de València, el senyor Fernando Pérez Narbón, però amb l'excepció expressada sobre la citada escriptura pública, en el fonament de dret quart de l'actual resolució.
  
Tercer
  
Inscriure en el citat registre el nomenament del primer Patronat segons figura en l'antecedent de fet quart de la present resolució.
  
Notifiqueu l'actual resolució, amb l'advertiment que contra aquesta, que no posa fi a la via administrativa, es podrà presentar recurs ordinari davant d'aquest mateix òrgan o davant el conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 30 de març de 1999.- El secretari general: Jorge Lamparero Lázaro.